b"\n_START_ARTICLE_\nAnsamblul urbanistic Palas\n_START_PARAGRAPH_\nPalas este un complex urbanistic situat \xc3\xaen zona Centrului Civic al municipiului Ia\xc8\x99i, \xc3\xaen imediata apropiere a Palatului Culturii. Proiectul a fost dezvoltat \xc3\xaen parteneriat public-privat de c\xc4\x83tre Iulius Group \xc8\x99i Consiliul Local Ia\xc8\x99i. Ansamblul, inaugurat \xc3\xaen anul 2012, se \xc3\xaentinde pe o suprafa\xc8\x9b\xc4\x83 de 270.000 mp \xc8\x99i a costat \xc3\xaen jur de 265 de milioane de euro, fiind, la momentul construirii, cea mai mare investi\xc8\x9bie imobiliar\xc4\x83 din afara Bucure\xc8\x99tiului.\n_START_SECTION_\nPalas Mall\n_START_PARAGRAPH_\nPalas Mall se \xc3\xaentinde pe o suprafa\xc8\x9b\xc4\x83 de 54.300 mp ce cuprinde magazine precum: C\xc4\x83rture\xc8\x99ti, H&M, Massimo Dutti, Tommy Hilfiger, Camaieu, LC Waikiki, Douglas, Humanic, Hervis, L'Occitane, Subway, Gregory\xe2\x80\x99s, Zara, Bershka, Stradivarius, Pull&Bear, Oysho, C&A, Sephora, Stefanel, Ecco, Motivi, Intersport, Levi\xe2\x80\x99s, Colin\xe2\x80\x99s, KFC cu drive through, Carturesti. De asemenea, se g\xc4\x83sesc o zon\xc4\x83 de petrecere a timpului liber \xc8\x99i recreere, un food-court, un hipermarket Auchan.\n_START_SECTION_\nUnited Business Center\n_START_PARAGRAPH_\nUnited Business Center include 6 cl\xc4\x83diri de birouri, cl\xc4\x83direa 3 fiind de dimensiuni mari cu o suprafa\xc8\x9b\xc4\x83 de 28.000 mp.\n_START_SECTION_\nParc\n_START_PARAGRAPH_\nParcul este amenajat, pe o suprafa\xc8\x9b\xc4\x83 de 50.000 mp, pe locul fostelor gr\xc4\x83dini ale Cur\xc8\x9bii Domne\xc8\x99ti din Ia\xc8\x99i. \xc3\x8en parcul ansamblului se pot observa obiecte \xc8\x99i cl\xc4\x83diri istorice, precum turnul de straj\xc4\x83 al Cur\xc8\x9bii Domne\xc8\x99ti, elemente din lemn, jgheaburi, etc. \xc3\x8en parc exist\xc4\x83 un lac artificial, f\xc3\xa2nt\xc3\xa2ni arteziene, alei de promenad\xc4\x83, cascade artificiale, arbori, arbu\xc8\x99ti \xc8\x99i vegeta\xc8\x9bie amplasat\xc4\x83 \xc3\xaen trepte. \xc3\x8en partea central\xc4\x83 a parcului se mai afl\xc4\x83 un foi\xc8\x99or, un amfiteatru \xc3\xaen partea dreapt\xc4\x83, \xc8\x99i un patinoar, vizavi de Auchan.\n_START_SECTION_\nControverse\n_START_PARAGRAPH_\nProiectul a fost criticat pentru construc\xc8\x9biile din jurul cl\xc4\x83dirii Palatului Culturii \xc8\x99i pentru schimbarea statutului terenurilor. Instantele din Ia\xc8\x99i, Oradea si Bucure\xc8\x99ti au declarat nul\xc4\x83, asocierea dintre Consiliul local Ia\xc8\x99i cu Iulius Group, precum \xc8\x99i trecerea terenului din patrimoniul public al ora\xc8\x99ului \xc3\xaen cel privat."